Discuție:Colegiul Național Militar „Tudor Vladimirescu” din Craiova

message: ::Discuție mutată de la Discuție Utilizator:Donarius
Bună dimineața! Înainte de toate, mulțumesc pentru corectura de la articolul nou. Tot aici am niște dileme și m-aș bucura dacă ai putea veni cu precizările necesare. Măcar să știu pentru viitor.
1. Între D. și A. punct nu se lasă un blanc? Nu am la îndemână DOOM ca să verific, dar din câte știu eu se lasă un spațiu. Cum este corect, de fapt?
2. În multe surse am găsit menționat acest liceu sub forma D. A. Sturdza, dar am găsit și sub forma Dimitrie A. Sturdza. Cumva ar trebui să trecem această ultimă variantă așa cum este la Ion Luca Caragiale?
3. Cum ar trebui menționată instituția respectivă? Cu numele pe care l-a avut inițial sau cu acela pe care l-a avut la momentul desființării acesteia? Impresia mea este că ar trebui agreată ultima variantă, dar poate că sunt argumente în favoarea celei dintâi. Întreb pentru că am văzut că este deja un articol similar, Școala Fiilor de Militari din Iași, care poartă numele inițial.
4. Se mai trece în titlu și localitatea?
Mulțumesc de pe-acum pentru sprijin.86.126.173.108 (discuție) 25 decembrie 2021 10:25 (EET)
replies: text: Bună dimineața. Am să încerc să vă răspund pe puncte:
1. Puteți descărca DOOM-ul apăsând acest link: https://diacritica.files.wordpress.com/2010/04/doom2.pdf. Pe scurt: se lasă spațiu după punct, ca urmare a faptului că semnele de punctuație sunt în general urmate de spațiu (cu o serie de excepții) (XXXIX), dar cum scopul abrevierilor este „acela de a face economie de spațiu, [...] punctul [...] în interiorul abrevierilor complexe nu este în general precedat, nici urmat de blanc” (XLIII-XLIV). „Actualmente se preferă însă [între inițialele majuscule ale unei abrevieri] suprimarea și a blancurilor, mai economică”. (XXXIX) Din motive de economie de spațiu, chiar și DOOM-ul se scrie legat și nu D. O. O. M.
2. Numele liceului ar trebui trecut așa cum apare în actele oficiale: D. A., D.A. sau Dimitrie A., cu redirecționare de la variante către varianta principală. Când sursele conțin denumiri diferite, se alege varianta cea mai uzuală, adică cea care se repetă cel mai des.
3. Instituția ar trebui menționată cu denumirea curentă în cazul că încă mai există sau cu denumirea pe care a purtat-o cel mai mult timp în cazul că nu mai există. Ar trebui precizate și celelalte denumiri pe care le-a purtat în decursul timpului pentru a se ști că e vorba de aceeași instituție.
4. Așa se obișnuiește. Nu toată lumea știe unde a fost/este Liceul „D.A. Sturdza”, de aceea socotesc că este necesară și precizarea localității („din ...”). Sunt, desigur, și excepții: Turnul Eiffel nu necesită precizare pentru că toată lumea știe (sau ar trebui să știe) unde este, Casa Albă, Muzeul Luvru, Castelul Peleș ș.a.
--Donarius (discuție) 25 decembrie 2021 11:02 (EET)

text: Am rezolvat parțial câteva dintre probleme (2,3,4), am creat redirecturile și intrarea de la WD. Menționez că perioada cea mai lungă a fost cea în care a purtat numele de „D.A. Sturdza” (1902-1948). Actual este reînființat din 2016 sub alt nume.

text: În ce privește corectitudinea scrierii denumirii, trebuie căutat Ordinul Ministerului de Război din 1914 care i-a modificat numele.--Accipiter Gentilis Q.(D) 25 decembrie 2021 11:26 (EET)
replies: text: :Vă mulțumesc tuturor. Înseamnă că și Școala Fiilor de Militari din Iași ar trebui redenumit Liceul Militar ,,General George Macarovici”?86.126.173.108 (discuție) 25 decembrie 2021 11:58 (EET)
replies: text: ::Eu îl știam simplu „Liceul Militar din Iași” sau „Școala Fiilor de Militari din Iași”. --Donarius (discuție) 25 decembrie 2021 12:01 (EET)
Nu știu, deocamdată. O să mă interesez.--Accipiter Gentilis Q.(D) 25 decembrie 2021 12:06 (EET)
replies: text: :::Sub numele de Liceul Militar ,,General George Macarovici” a funcționat în perioada 1929-1948. Și cred că ultima denumire ar trebui menționată. În general, când se modifică tipul de instituție de învățământ, se modifică la mai multe, nu doar la una. În cazul acestor instituții, au fost mai multe școli ale fiilor de militari care și-au schimbat numele în liceu militar. În consecință, toate ar trebui să poarte acest nume. Dacă ne referim la un an oarecare (să zicem 1935) nu se poate menționa unul ca fiind Școala fiilor de militari, iar altul ca fiind Liceul Militar x, ci numele pe care l-au purtat la acea dată. Nu chiar în ultimul rând, în 1948 au fost desființate licee militare, nu o școală a fiilor de militari. Cam astea ar fi argumentele pe care vi le supun atenției.86.126.173.108 (discuție) 25 decembrie 2021 12:24 (EET)
replies: text: ::::::Cel mai cunoscut este ca Școala Fiilor de Militari din Iași, numele fiindu-i atribuit pe perioada cea mai lungă. Nu văd deci, nici un motiv pentru a fi schimbat titlul articolului.--Accipiter Gentilis Q.(D) 25 decembrie 2021 18:21 (EET)

text: :::: Vă propun să mutați discuția pe pagina de discuții a articolului. --Donarius (discuție) 25 decembrie 2021 12:29 (EET)
replies: text: :::::Dacă vă rog pe dvs. s-o faceți... Mulțumesc!86.126.173.108 (discuție) 25 decembrie 2021 12:30 (EET)
thread_title:  Liceul Militar „D. A. Sturdza”